CELEX: 62016TN0712
Language: hu
Date: 2016-10-05 00:00:00
Title: T-712/16. sz. ügy: 2016. október 5-én benyújtott kereset – Deutsche Lufthansa kontra Bizottság

12.12.2016   
            
            
               HU
            
            
               Az Európai Unió Hivatalos Lapja
            
            
               C 462/28
            
         2016. október 5-én benyújtott kereset – Deutsche Lufthansa kontra Bizottság
   (T-712/16. sz. ügy)
   (2016/C 462/36)
   Az eljárás nyelve: angol
   
      Felek
   
   
      Felperes: Deutsche Lufthansa AG (Köln, Németország) (képviselő: S. Völcker ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               egészben vagy részben semmisítse meg az M.3770 – Lufthansa/Swiss ügyben 2016. július 25-én hozott C(2016) 4964 final bizottsági határozatot – a Lufthansa által benyújtott, a Zürich–Stockholm és Zürich–Varsó útvonalakra vonatkozó kötelezettségvállalások részleges törlése iránti kérelemre vonatkozó bizottsági határozat;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap azon alapul, hogy a határozatot meg kell semmisíteni, mivel nyilvánvaló mérlegelési hibát tartalmaz, és következésképpen sérti az arányosság elvét és a bizalomvédelem elvét azáltal, hogy megtagadta a COMP/M.3770 – Lufthansa/Swiss ügyben 2005. július 4-én hozott bizottsági határozatban előírt bizonyos kötelezettségvállalások felülvizsgálatát és/vagy törlését.
            
         
               2.
            
            
               A második jogalap azon alapul, hogy a határozatot meg kell semmisíteni, mivel a Bizottság megsértette a megfelelő ügyintézés elvét azáltal, hogy nem vizsgálta meg alaposan és pártatlanul az ügy összes körülményét.
            
         
               3.
            
            
               A harmadik jogalap azon alapul, hogy a határozatot meg kell semmisíteni, mivel a Bizottság visszaélt hatáskörével azáltal, hogy megkerülte az 1/2003 rendelet szerinti közigazgatási eljárást.